CELEX: 62017TN0071
Language: hr
Date: 2017-01-26 00:00:00
Title: Predmet T-71/17: Tužba podnesena 26. siječnja 2017. – France.com protiv EUIPO-a – France (FRANCE.com)

10.4.2017   
            
            
               HR
            
            
               Službeni list Europske unije
            
            
               C 112/40
            
         Tužba podnesena 26. siječnja 2017. – France.com protiv EUIPO-a – France (FRANCE.com)
   (Predmet T-71/17)
   (2017/C 112/56)
   Jezik na kojem je tužba podnesena: engleski
   
      Stranke
   
   
      Tužitelj: France.com, Inc. (Coral gables, Florida, Sjedinjene Američke Države) (zastupnik: A. Bertrand, odvjetnik)
   
      Tuženik: Ured Europske unije za intelektualno vlasništvo (EUIPO)
   
      Druga stranka pred žalbenim vijećem: Francuska Republika
   
      Podaci o postupku pred EUIPO-om
   
   
      Podnositelj prijave: tužitelj
   
      Predmetni sporni žig: figurativni žig Europske unije s verbalnim elementima „FRANCE.com” – prijava za registraciju br. 13 158 597
   
      Postupak pred EUIPO-om: postupak povodom prigovora
   
      Pobijana odluka: odluka prvog žalbenog vijeća EUIPO-a od 20. listopada 2016. u predmetu R 2452/2015-1
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               Sudu postavi sljedeća prethodna pitanja: (i) s obzirom na članak 8. stavak 2. i članak 41. stavak 1. Uredbe Europske unije o žigu te pravilo 15. stavak 2. točku (b) i pravilo 17. Provedbene uredbe Europske unije o žigu ima li tužitelj, kao tuženik u postupku povodom prigovora, pravo pozvati se kao na prethodno pravo u postupku povodom prigovora na prethodna prava, koja bi mogla činiti prethodna prava na raniji upotrebljavani žig,? (ii) Ima li Francuska Država ikakva prethodna prava intelektualnog vlasništva na riječ „France” koja nije službeni naziv Francuske Države i koja samo označava zemljopisno područje? (iii) Ako je odgovor na pitanje (ii) „Ne”, treba li naziv „France” smatrati kao riječ koja je javno dobro i na koju nitko ne može polagati prava intelektualnog vlasništva? (iv) Ako je odgovor na pitanje (ii) „Da” treba li činjenicu da Francuska Država do ovog dana nije nikad polagala nikakva prava na riječ „France” osim protiv France.com smatrati kao diskriminaciju tužitelja?
            
         
               —
            
            
               poništi spornu odluku;
            
         
               —
            
            
               odbije prigovor Francuske Države protiv prijave za registraciju polu-figurativnog žiga Europske unije „France.com” koju je podnio France.com Inc.;
            
         
               —
            
            
               odbije tužbu u preostalom dijelu;
            
         
               —
            
            
               naloži EUIPO-u da snosi vlastite troškove i da snosi troškove koje je pretrpio France.com Inc. zbog postupka pred Sudom;
            
         
               —
            
            
               naloži EUIPO-u i Francuskoj Državi da svaki plati polovicu troškova koji su nužno nastali France.com Inc.-u zbog postupka pred žalbenim vijećem EUIPO-a.
            
         
      Tužbeni razlozi
   
   
               —
            
            
               Povreda članka 8. stavka 1., članka 8. stavka 2. i članka 41. stavka 1. Uredbe br. 207/2009;
            
         
               —
            
            
               povreda pravila 15. stavka 2. točke (b) i pravila 17. Uredbe br. 2868/95.